Orvo Raippamaa

Orvo Raippamaa (22. elokuuta 1907 Viipuri – 20. syyskuuta 1976 Helsinki) oli suomalainen taidemaalari ja parapsykologian ja rajatiedon tuntija.Markku Siivola : Orvo Raippamaa - kanssakulkija tiettömällä tiellä, Ultra 3/2014Markku Siivola Orvo Raippamaa in memoriam

Orvo Raippamaa oli Suomen Parapsykologisen Tutkimusseuran jäsenenä vuodesta 1949 alkaen ja hän toimi seuran sihteerinä 15 vuoden ajan. Hän piti parapsykologiasta, rajatiedosta ja henkisestä kehityksestä luentoja ja laati aiheista myös lehtikirjoituksia. Luento- ja lehtitekstit julkaistiin myöhemmin kirjana. Vuonna 1965 Raippamaa oli mukana perustamassa Suomen parapsykologian instituuttia yhdessä Jarl Fahlerin, Astrid Fahlerin ja Gustaf Gabriel Enebäckin kanssa.Suomen parapsykologian instituutin taustaa

Jaana-lehden haastattelussa vuonna 1971 (Jaana 1/1971) Raippamaa kertoi äitinsä olleen selvänäkijä. Raippamaa joutui 15-vuotiaana junaonnettomuuteen, jossa hänen toinen jalkansa meni polven alapuolelta poikki. Hän kertoi nähneensä tapauksen edeltä käsin enneunena ja myös hänen äitinsä oli nähnyt tämän unen. Raippamaa kertoi nähneensä myös muita enneunia muun muassa talvisodan syttymisestä ja tulevasta vaimostaan.
 Maalauksia 
 Iltarusko: öljymaalaus. 1948 Bukowski
 Suurkirkko Helsinki: öljymaalaus. 1951
 Paris-52: öljymaalaus.

 Kirjallisuutta 
 Tiettömällä tiellä: matkaseuraa totuuden etsijälle; kokoelma Orvo Raippamaan säilyneistä teksteistä, toimittaneet Timo Kyllönen ja Markku Siivola. Toimittajat, Helsinki 2013 
 Jouko Aho: Parapsykologit: ulkopuolisen näkemys poikkeavan tieteen suomalaiseen historiaan. Historiallisia tutkimuksia 176. Suomen historiallinen seura, Helsinki 1993 

 Lähteet 

 Aiheesta muualla 
 Orvo Raippamaa -- rajatietopiirien viisain ihminen, psykiatrian erikoislääkäri ja uniryhmätyönohjaaja Markku Siivolan luento Rajatiedon keskuksessa Helsingissä 21.1.2014 (Youtube)
 Orvo Raippamaan maalauksia
 Suomalaisen kuvataiteen bibliografia: Orvo Raippamaa

Luokka:Suomalaiset parapsykologit
Luokka:Suomalaiset taidemaalarit
Luokka:Vuonna 1907 syntyneet
Luokka:Vuonna 1976 kuolleet